Publication: Magyar Közlöny
Issue: MK-2006-141 (Year: 2006, Number: 141)
Era: 2004-2010
Section: 
Paragraph Index: 82

1. Ha az egyik importáló szerzõdõ állam vagy annak egyik nemesfémvizsgáló intézete jogosan ítéli meg úgy, hogy az exportáló szerzõdõ állam nemesfémvizsgáló intézete a Közös Ellenõrzõ Jelet nem a jelen egyezményben foglalt rendelkezéseknek megfelelõen alkalmazta, azonnal konzultálni kell azzal a nemesfémvizsgáló intézettel, amelynek a nemesfémtárgyakat meg kellett volna jelölnie, és az utóbbi intézet köteles késedelem nélkül minden ésszerû segítséget megadni az eset kivizsgálásához. Ha nem sikerül az ügyet kielégítõen rendezni, bármelyik fél az Állandó Bizottság elé utalhatja azt az elnök tájékoztatása mellett. Ilyen esetben az elnök az értesítés kézhezvételétõl számított legkésõbb egy hónapon belül összehívja az Állandó Bizottság ülését.

Source: https://magyarkozlony.hu/hivatalos-lapok/e1f3fa04b9bc90e09d4d4f029fd548ffa640d40a/dokumentumok/13dabbd134b2f598cd4f51f094643b3964ea1d39/letoltes